CELEX: 32004R1673
Language: hu
Date: 2004-09-24 00:00:00
Title: A Bizottság 1673/2004/EK rendelete (2004. szeptember 24.) a kivire alkalmazandó forgalmazási előírás megállapításáról

25.9.2004   
            
            
               HU
            
            
               Az Európai Unió Hivatalos Lapja
            
            
               L 300/5
            
         
      A BIZOTTSÁG 1673/2004/EK RENDELETE
   
   (2004. szeptember 24.)
   a kivire alkalmazandó forgalmazási előírás megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a zöldség- és gyümölcspiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 2. cikke (2) bekezdésére,
   mivel:
   
               (1)
            
            
               A kivi azon termékek között szerepel, melyek a 2200/96/EK rendelet I. mellékletében szereplő forgalmazási előírás tárgyát képezik. A kivire vonatkozó minőségi előírások megállapításáról szóló, 1990. február 16-i 410/90/EGK bizottsági rendeletet (2) számos alkalommal módosították. A tisztaság kedvéért a 410/90/EGK rendeletet hatályon kívül kell helyezni, és 2004. október 1-i hatállyal egy új rendelettel kell helyettesíteni.
            
         
               (2)
            
            
               E célból, valamint a nemzetközi piacokon lévő átláthatóság megőrzése érdekében a kivi minőségellenőrzését és értékesítését illetően ajánlatos az Egyesült Nemzetek Európai Gazdasági Bizottságának (ENSZ/EGB) a mezőgazdasági termékek minőségi előírásaival foglalkozó munkacsoportja által javasolt ENSZ/EGB FFV-46 norma számba vétele.
            
         
               (3)
            
            
               Az új előírások alkalmazásának célja a nem megfelelő minőségű termékek piactól való távoltartása, a termelés fogyasztói igényhez történő igazítása és a kereskedelmi kapcsolatok megkönnyítése a tisztességes versenyre alapozva, hozzájárulva ezzel a termelés megtérülésének javításához.
            
         
               (4)
            
            
               Az előírások az értékesítés minden fázisában alkalmazandóak. A termékek hosszú távú szállítása, raktározási időtartama vagy a különböző kezelési eljárások a termékek biológiai átalakulása és romlandósága révén elváltozáshoz vezethetnek. Ezeket az elváltozásokat számításba kell venni a szállítást követő kereskedelmi fázisokra vonatkozó normák alkalmazásakor.
            
         
               (5)
            
            
               Az „extra” osztályba tartozó termékekre vonatkozóan, – mivel gondosan válogatott és csomagolt termékek tartoznak ide – csak frissességük és keménységük csökkenését lehet figyelembe venni.
            
         
               (6)
            
            
               Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 0810 50 KN-kódszámú kivire alkalmazandó forgalmazási előírás a mellékletben szerepel.
   Az előírás a 2200/96/EK rendeletben meghatározott feltételeknek megfelelően minden értékesítési fázisra vonatkozik.
   A szállítást követő fázisokban azonban a termékek az előírási normáktól a következőkben térhetnek el:
   
               a)
            
            
               frissességük és keménységük enyhén csökkenhet;
            
         
               b)
            
            
               az „extra” osztálytól eltérő osztályba sorolt termékek a biológiai átalakulás és a romlandóság miatt enyhén elváltozhatnak.
            
         2. cikk
   A 410/90/EGK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2004. október 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. szeptember 24-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 297., 1996.11.21., 1. o. A legutóbb a 47/2003/EK bizottsági rendelettel (HL L 7., 2003.1.11., 64. o.) módosított rendelet.
   
      (2)  HL L 43., 1990.2.17., 22. o. A legutóbb a 907/2004/EK rendelettel (HL L 163., 2004.4.30., 50. o.) módosított rendelet.
   
      MELLÉKLET
      A KIVIRE VONATKOZÓ ELŐÍRÁS
      I.   TERMÉKMEGHATÁROZÁS
      Ez a minőségi előírás az Actinidia chinensis Planch és Actinidia deliciosa (A. Chev., C. F. Liang és A. R. Ferguson) fajtákból származó, friss állapotban forgalomba kerülő, fogyasztásra szánt kivi (más néven „aktinídia”) különböző fajtáira vonatkozik, az ipari feldolgozásra szánt kivi kivételével.
      II.   MINŐSÉGRE VONATKOZÓ RENDELKEZÉSEK
      E minőségi előírás célja a csomagolt kivi minőségi követelményeinek meghatározása.
      A.   Minőségre vonatkozó minimumkövetelmények
      Az adott minőségi osztályra vonatkozó külön követelmények és megengedett eltérések figyelembe vétele mellett a kivi valamennyi minőségi osztályára vonatkozóan a következő tulajdonságok kötelezőek:
      
                  —
               
               
                  ép (de kocsánymentes),
               
            
                  —
               
               
                  egészséges; kizárásra kerülnek a rothadt vagy egyéb módon hibás, ebből kifolyólag fogyasztásra alkalmatlan termékek,
               
            
                  —
               
               
                  tiszta, gyakorlatilag minden látható idegen anyagtól mentes,
               
            
                  —
               
               
                  gyakorlatilag élősködőktől mentes,
               
            
                  —
               
               
                  gyakorlatilag élősködők által okozott sérülésektől mentes,
               
            
                  —
               
               
                  megfelelően kemény; nem puha, nem fonnyadt, nem üreges,
               
            
                  —
               
               
                  megfelelő formájú, nem lehet kettő vagy több részből összenőtt,
               
            
                  —
               
               
                  rendellenes felületi nedvességtől mentes,
               
            
                  —
               
               
                  idegen szagtól és/vagy íztől mentes.
               
            A kivi fejlettségének és állapotának olyannak kell lennie, hogy
      
                  —
               
               
                  kibírja a szállítást és az árukezelést, valamint
               
            
                  —
               
               
                  a rendeltetési helyre megfelelő állapotban érkezzen meg.
               
            B.   Érettségre vonatkozó minimális követelmények
      A kivinek megfelelő mértékben fejlettnek és érettnek kell lennie. E rendelkezés betartásához a gyümölcsnek a következő érettségi szintet kell elérnie:
      
                  —
               
               
                  a termelési régióban történő csomagolási fázisban és a csomagoló vállalat által lebonyolított továbbszállításkor, valamint az exportáláskor, illetve az importáláskor a Brix-teszt szerint legalább 6,2 %-os érettségi állapotban kell lennie, vagy átlagos szárazanyag-tartalmának 15 %-ot kell elérnie,
               
            
                  —
               
               
                  az értékesítés összes többi fázisában a Brix-teszt szerint legalább 9,5 %-os érettségi állapotban kell lennie.
               
            C.   Osztályozás
      A kivi az alábbiaknak megfelelően három osztályba sorolható be:
      
                  i.
               
               
                  Extra osztály
                  Az ebbe az osztályba sorolt kivinek kiváló minőségűnek kell lennie. Megfelelően fejlettnek kell lennie, és rendelkeznie kell a fajtára jellemző összes tulajdonsággal és színnel.
                  Nem lehetnek hibásak, olyan egészen enyhe felületi héjhibák kivételével, amelyek nem rontják a termék általános megjelenését, minőségét, eltarthatóságát és csomagolásbeli kiszerelését.
                  A gyümölcs középső részén mért legkisebb átmérő és legnagyobb átmérő közötti arány legalább 0,8 kell, hogy legyen.
               
            
                  ii.
               
               
                  I. osztály
                  Az e kategóriába sorolt kivinek jó minőségűnek kell lennie. Rendelkezniük kell a fajta jellemzőivel.
                  Keménynek kell lenniük, és a gyümölcshúsnak teljesen egészségesnek kell lennie.
                  Olyan enyhe hibák jelentkezhetnek, amelyek nem befolyásolják a termék általános megjelenését, minőségét, eltarthatóságát és csomagolásbeli kiszerelését, mint például:
                  
                              —
                           
                           
                              enyhe alakhiba (de kinövésektől vagy torzulásoktól mentes),
                           
                        
                              —
                           
                           
                              enyhe színhiba,
                           
                        
                              —
                           
                           
                              felszíni héjhibák, amelyek összterülete nem nagyobb 1 cm2-nél,
                           
                        
                              —
                           
                           
                              kisebb vonalakhoz hasonló, de nem megvastagodó „Hayward-varrat”.
                           
                        A gyümölcs középső részén mért legkisebb átmérő és legnagyobb átmérő közötti arány legalább 0,7 kell, hogy legyen.
               
            
                  iii.
               
               
                  II. osztály
                  A kivi azon csoportja, melyek nem sorolhatóak magasabb osztályba, azonban megfelelnek a fent meghatározott minimumkövetelményeknek.
                  Megfelelő mértékben keménynek kell lennie, és a gyümölcshúson nem lehet jelentősebb hiba.
                  A következő hibák megengedhetőek, amennyiben a kivi megőrzi az alapvető minőségi, eltarthatósági és kiszerelési jellemzőket:
                  
                              —
                           
                           
                              alakhibák,
                           
                        
                              —
                           
                           
                              színhibák,
                           
                        
                              —
                           
                           
                              héjhibák, mint például kisebb beforrott héjrepedések vagy forradásos/horzsolt foltok, amennyiben az összesen nem nagyobb 2 cm2-nél,
                           
                        
                              —
                           
                           
                              több, erősebb „Hayward-varrat” enyhe megvastagodással,
                           
                        
                              —
                           
                           
                              enyhe zúzódások.
                           
                        
            III.   MÉRETRE VONATKOZÓ RENDELKEZÉSEK
      A méret meghatározása a gyümölcs tömege alapján történik.
      A legkisebb tömeg „extra” osztály esetén 90 g, I. osztály esetén 70 g és II. osztály esetén 65 g.
      Egy csomagolási egységen belül lévő legnagyobb és legkisebb gyümölcsök tömege közötti különbség nem haladhatja meg:
      
                  —
               
               
                  a 10 g-ot a 85 g alatti gyümölcs esetében,
               
            
                  —
               
               
                  a 15 g-ot a 85–120 g közötti gyümölcs esetében,
               
            
                  —
               
               
                  a 20 g-ot a 120–150 g közötti gyümölcs esetében,
               
            
                  —
               
               
                  a 40 g-ot a 150 g vagy afeletti gyümölcs esetében.
               
            IV.   MEGENGEDETT ELTÉRÉSEKRE VONATKOZÓ RENDELKEZÉSEK
      A feltüntetett osztály tekintetében előírt minőségi és méretbeli követelményektől a csomagolt termék minden csomagolási egységében eltérések engedhetőek meg.
      A.   Minőségi eltérések
      
                  i.
               
               
                  Extra osztály
                  A kivi 5 %-a darabszámban vagy tömegben, ami nem felel meg az osztályra vonatkozó követelményeknek, azonban megfelel az I. osztály előírásainak, kivételesen beleértve az I. osztály megengedett eltéréseit is.
               
            
                  ii.
               
               
                  I. osztály
                  A kivi 10 %-a darabszámban vagy tömegben, ami nem felel meg az osztályra vonatkozó követelményeknek, azonban megfelel a II. osztály előírásainak, kivételesen beleértve a II. osztály megengedett eltéréseit is.
               
            
                  iii.
               
               
                  II. osztály
                  A kivi 10 %-a darabszámban vagy tömegben, ami nem felel meg sem az osztály jellemzőinek, sem pedig az osztályra vonatkozó minimumkövetelményeknek, kivéve a romlóhibás, erős zúzódások vagy bármely más hiba révén fogyasztásra alkalmatlan gyümölcsöket.
               
            B.   Méretet illető eltérések
      Minden kategóriára vonatkozik: A kivi 10 %-a darabszámban vagy tömegben nem felel meg a minimális tömeget és/vagy méretet illető követelményeknek.
      A gyümölcsnek a feltüntetett mérethez képest a közvetlenül alatta vagy felette lévő méretnek kell megfelelnie, vagy a legkisebb méretű gyümölcsök tömege nem lehet kevesebb 85 g-nál „extra” osztály esetén, 67 g-nál I. osztály esetén és 62 g-nál II. osztály esetén.
      V.   KÜLSŐ MEGJELENÉSRE VONATKOZÓ RENDELKEZÉSEK
      A.   Egyneműség
      Minden csomagolási egység tartalmának egyneműnek kell lennie, és csak azonos eredetű, fajtájú, minőségű és méretű kivit tartalmazhat.
      A csomagolási egységek látható részének a teljes belső tartalmat képviselnie kell.
      Az e pontot megelőző rendelkezések ellenére az e rendelet hatálya alá tartozó termékek a 48/2003/EK bizottsági rendeletben (1) meghatározott feltételek mellett más fajta friss zöldségekkel és gyümölcsökkel keverhetőek, amennyiben a kereskedelmi csomagok nettó tömege három kilogramm vagy annál kisebb.
      B.   Csomagolás
      A kivit úgy kell becsomagolni, hogy megfelelően védve legyen.
      A csomagolási egységek belsejében használt anyagoknak újnak, tisztának és olyan minőségűnek kell lenniük, hogy a termékekben semmiféle külső vagy belső elváltozást ne okozzanak. Csomagoláshoz, különös tekintettel a papírra, beleértve a kereskedelmi adatokat tartalmazó címkék feliratozását is, csak egészségre ártalmatlan színezékek, illetve ragasztóanyagok használhatóak.
      A termékekre egyenként felragasztott címkéknek olyannak kell lenniük, hogy levételkor ne hagyjanak hátra ragasztónyomokat, és ne okozzanak bőrsérülést.
      A csomagolási egységeknek minden idegen anyagtól mentesnek kell lenniük.
      C.   Kiszerelés
      Az „extra” osztályú gyümölcsöket egysorosan, egymástól elkülönítve kell elhelyezni a csomagoló eszközben.
      VI.   JELÖLÉSRE VONATKOZÓ RENDELKEZÉSEK
      Minden csomagolási egység ugyanazon oldalán olvashatóan, letörölhetetlenül és kívülről jól láthatóan a következő adatokat kell feltüntetni:
      A.   Azonosító adatok
      Csomagoló és/vagy forgalmazó neve és címe
      E bejegyzés a következőkkel helyettesíthető:
      
                  —
               
               
                  minden csomagolás esetén az előcsomagolás kivételével hivatalos szerv által szolgáltatott vagy elismert, a csomagolót és/vagy a forgalmazót képviselő kóddal, mely előtt ott áll a „csomagoló és/vagy forgalmazó” bejegyzés vagy a megfelelő rövidítés,
               
            
                  —
               
               
                  kizárólag az előcsomagolás esetén, a Közösségben élő eladó nevével és címével, mely előtt ott áll a „…-nak/nek csomagolt” bejegyzés vagy a megfelelő rövidítés. A címkének ebben az esetben is tartalmaznia kell egy a csomagolónak és/vagy forgalmazónak megfelelő kódot. Az eladó az ellenőrző szervek által szükségesnek tartott összes információt e kód feltüntetésével szolgáltatja be.
               
            B.   A termék megnevezése
      
                  —
               
               
                  „kivi”, „aktinídia” és/vagy egyenértékű megnevezés, amennyiben a csomagolási egység tartalma kívülről nem látható,
               
            
                  —
               
               
                  fajta megnevezése (nem kötelező).
               
            C.   A termék eredete
      
                  —
               
               
                  Származási ország, esetleg termesztési tájegység vagy nemzeti, regionális vagy helyi megnevezés.
               
            D.   Kereskedelmi jellemzők
      
                  —
               
               
                  minőségi osztály,
               
            
                  —
               
               
                  a gyümölcs minimális és maximális tömegével kifejezett méret,
               
            
                  —
               
               
                  darabszám (nem kötelező).
               
            E.   Hivatalos ellenőrző jel (nem kötelező)
      Nem szükséges feltüntetni az első bekezdésben meghatározott adatokat a csomagolási egységeken, amennyiben abban olyan kereskedelmi csomagok vannak, melyek mindegyikén kívülről jól láthatóan szerepelnek az adatok. E csomagolási egységeken nem szerepelhet semmiféle megtévesztő jelölés. Amennyiben e csomagolási egységek rakodólapon vannak elhelyezve, az adatoknak a rakodólap mindkét oldalán egy jól láthatóan elhelyezett lapon kell szerepelniük.
      
         (1)  HL L 7., 2003.1.11., 65. o.